Sanji

Ο Sanji (ελληνικά Σάντζι) είναι χαρακτήρας από το anime και manga One Piece. Είναι ο μάγειρας του πληρώματος των Straw-Hat Pirates και από τους καλύτερους σεφ στον κόσμο. Λατρεύει τις θηλυκές παρουσίες και τις υπηρετεί με κάθε δυνατό τρόπο. Όνειρό του είναι να βρει το All Blue, έναν ωκεανού του οποίου η ύπαρξη δεν είναι επιβεβαιωμένη και στον οποίο συγκεντρώνονται ψάρια και από τους τέσσερις ωκεανούς του κόσμου του One Piece. Είναι 19 ετών στην αρχή της σειράς πλέον είναι 22-23 ετών. 
Παρελθόν
Από μικρό παιδί, ο Sanji εργαζόταν σε ένα κρουαζιερόπλοιο ως βοηθός στο μαγειρίο. Οι ιστορίες που άκουγε από τους μάγειρες του πλοίου για το All Blue τον είχαν συναρπάσει κι εκείνος έλεγε συνέχεια πως μια μέρα θα έβρισκε τον ωκεανό αυτό, παρά το ότι οι μάγειρες προσπαθούσαν να τον πείσουν πως δεν υπάρχει.

Μια μέρα κι ενώ ο καιρός ήταν πολύ άσχημος, ο περίφημος πειρατής Red-Leg Zeff και το πλήρωμά του επιτέθηκαν στο πλοίο και άρπαξαν κάθε αντικείμενο αξίας από τους επιβάτες. Ο Sanji δεν ήθελε να τους αφήσει να συνεχίσουν κι έτσι τους επιτέθηκε με δύο μαχαίρια μαγειρικής. Ηττήθηκε, όμως, πολύ εύκολα από τον ίδιο Red-Leg Zeff με μόλις μια κλωτσιά και χωρίς να καταφέρει κανένα χτύπημα. Συνέχισε την προσπάθεια να αντισταθεί, χωρίς να μπορεί καν να σταθεί στα πόδια του. Σύρθηκε ως τον Zeff, δάγκωσε το πόδι του και είπε δυνατά πως δεν πρόκειται να πεθάνει, γιατί μια μέρα έπρεπε να φτάσει στον All Blue. Όλοι οι πειρατές ξέσπασαν σε τρανταχτά γέλια μόλις άκουσαν τις λέξεις "All Blue" και μάλιστα κάποιος είπε πως το όνειρό του ήταν ανόητο και ζήτησε από τον καπετάνιο του να εξηγήσει στον Sanji πως "κάτι τέτοιο δεν υπήρχε, ούτε καν στη Grand Line". Ο Zeff κλώτσησε για μια ακόμα φορά τον Sanji, φάνηκε όμως να άρχισαν να τον απασχολούν τα όσα είχε πει για τον All Blue.

Ύστερα, ενώ οι πειρατές μετέφεραν τα λάφυρα στο πλοίο τους, ένα πανίσχυρο κύμα χτύπησε το κρουαζιερόπλοιο, ρίχνοντας τον Sanji στη θάλασσα και καθιστώντας τον ανίκανο να κουνηθεί. Ο Red-Leg Zeff βούτηξε για να τον σώσει. Πριν καλά - καλά προλάβει να μπει στο νερό, ένα ακόμα μεγαλύτερο κύμα χτύπησε και τα δύο πλοία αυτή τη φορά, βουλιάζοντάς τα. Τα πλοία έπεσαν πάνω στον Zeff και παγίδεψαν το δεξί του πόδι. Όντας ένας πειρατής που μάχεται χρησιμοποιώντας μόνο τα πόδια του, θα ήταν μεγάλη απώλεια γι' αυτόν να χάσει ένα πόδι. Κι όμως, χωρίς δισταγμό, έδεσε το πόδι του στην αλυσίδα μιας άγκυρας και το έκοψε, ώστε να μπορέσει να σώσει τόσο τον εαυτό του, όσο και τον Sanji.

Μετά το τέλος της τρικυμίας, οι δυο τους βρέθηκαν σε μια απομονωμένη βραχονησίδα στην οποία δεν υπήρχε τίποτα το βρώσιμο ή πόσιμο. Από τις λιγοστές προμήθειες που είχαν, ο Zeff έδωσε μόνο ένα μικρό σακί στον Sanji και κράτησε όλες τις υπόλοιπες για τον εαυτό του. ο Sanji θύμωσε, αλλά ο Zeff δεν σήκωσε κουβέντα και είπε πως θα έπρεπε να είναι ευγνώμων μόνο και μόνο που του έδωσε και του είπε να πάει στην άλλη άκρη του νησιού, να μην σπαταλάει ενέργεια και να περιμένει μέχρι να δει κάποιο πλοίο. O Sanji χώρισε το μερίδιό του σε μικρές μερίδες ώστε να του έφτανε για 20 μέρες εάν το πλοίο αργούσε να έρθει.

Πέρασαν 25 μέρες και κανένα πλοίο δεν είχε φανεί. Ο Sanji παρόλ' αυτά είχε κρατήσει ένα ακόμα κομμάτι ψωμί, το οποίο όμως του έπρεσε στη θάλασσα, ενώ έκλαιγε ενθυμούμενος ότι παλαιότερα πετούσε τα αποφάγια από τα γεύματα που σερβίρονταν στο πλοίο, ενώ τώρα θα έκανε τα πάντα, για να τα έχει.

Την 47η μέρα, αφυδατωμένος και υποσιτισμένος, αποφάσισε να πάει στην άλλη πλευρά για να δει σε τί κατάσταση βρισκόταν ο Zeff και διαπίστωσε πως το σακίδιό του ήταν ακόμα γεμάτο. Αποφάσισε πως θα το πάρει με οποιονδήποτε τρόπο, καθώς ήθελε να ζήσει. Έπιασε ένα μαχαίρι και προσπάθησε να επιτεθεί στον Zeff από πίσω. Εκείνος τον κατάλαβε και τον ρώτησε αν είδε κάποιο πλοίο. ο Sanji σήκωσε το μαχαίρι και απάντησε πως πήγε για να πάρει το φαγητό του και τον προκάλεσε να προσπαθήσει να τον σκοτώσει αν ήθελε να τον εμποδίσει, αφού έτσι κι αλλιώς θα πέθαινε από την πείνα. Έκοψε τότε το σακίδιο του Zeff, όμως δεν βρήκε μέσα αυτό που περίμενε... Το σακίδιο ήταν γεμάτο με χρυσά νομίσματα και κοσμήματα, μεγάλης μεν αξίας, αλλά απολύτως άχρηστα σε δύο ανθρώπους που δεν έχουν ούτε φαγητό. Ο Sanji πλησίασε για να ζητήσει εξηγήσεις, αντίκρισε όμως ένα αποτρόπαιο θέαμα: ο Zeff είχε αδυνατίσει τόσο, ώστε φαινόταν ολόκληρός του ο σκελετός. Τότε, επίσης, πρόσεξε για πρώτη φορά ότι ο Zeff είχε χάσει το πόδι του και αμέσως κατάλαβε ότι το έχασε για να τον σώσει. Αμέσως βούρκωσε, συγκινημένος από την αυτοθυσία του Zeff και του ζήτησε για άλλη μια φορά το λόγο. Ο Zeff του είπε ότι είχε το ίδιο όνειρο μ' αυτόν και πως ο All Blue υπάρχει και του συνέστησε να ταξιδέψει στη Grand Line, για να τον βρει. Ύστερα έπεσε πίσω και προσέθεσε πως θα ήταν πολύ ωραία να υπήρχε ένα εστιατόριο στον απέραντο ωκεανό και πως αν επεβίωνε θα έφτιαχνε ένα, όσο κι αν του κόστιζε το όλο εγχείρημα. Τότε, κι ενώ ο Zeff βρισκόταν κοντά στον θάνατο, ένα πλοίο εμφανίστηκε. Ο Sanji φώναξε με όλη του τη δύναμη και οι δυο τους σώθηκαν.

Ο Zeff τήρησε την υπόσχεσή του. Με την βοήθεια του Sanji άνοιξε ένα πλωτό εστιατόριο, την Baratie, όπου και εργάζεται έκτοτε μαζί με πολλούς άλλους μάγειρες.

Μαχητικές ικανότητες

Ο Sanji είναι ασφαλώς μεταξύ των τριών ισχυρότερων του πληρώματος των Straw-Hat Pirates. Μάχεται χρησιμοποιώντας μόνο τα πόδια του, επειδή τα χέρια είναι πολύτιμα για έναν μάγειρα και δε μπορεί να ρισκάρει να τα τραυματίσει. Όντας εκπαιδευμένος από τον Red-Leg Zeff, έχει πανίσχυρα πόδια και γνωρίζει πως να τα χρησιμοποιεί σωστά.

Κατηγορία:One Piece
Κατηγορία:Φανταστικοί χαρακτήρες

ca:Llista de personatges de One Piece#Sanji
en:List of One Piece characters#Sanji
ko:상디
th:ซันจิ